Dvikelmis
55°56′55″š. pl. 25°17′52″r. ilg.﻿ / ﻿55.9486°š. pl. 25.2979°r. ilg.﻿ / 55.9486; 25.2979 Dvikelmis arba Varlinis – ežeras šiaurės rytų Lietuvoje, Kupiškio rajone, apie 8 km į šiaurės rytus nuo Skapiškio, Notigalės pelkėje, Notigalės telmologiniame draustinyje. Ežero ilgis iš pietvakarių į šiaurės rytus – 0,16 km, plotis – iki 0,05 km. Altitudė 99,3 m. Krantai žemi, apaugę retmiškiu. Ežerėlis užankantis, nenutekantis, priklauso Nemunėlio baseinui. Į pietryčius už 0,1 km telkšo Notigalės ežeras.